钦定古今图书集成/理学汇编/文学典/第111卷 > 孙矿
## 钦定古今图书集成/理学汇编/文学典/第111卷 > 孙矿

按《绍兴府志》：矿字文融，馀姚人，文恪陞之子。万历甲
戌会试第一。其读书也，丹黄雠校，往复留连。尝欲辑
《五车一笈》，谓《易》《诗》《书》可云《三坟》；《周礼》《礼记》《春秋》三《传》
可云《五典》；《仪礼》《管》《老》《列》《庄》《国语》《策》《骚》，可云《八索》；荀、韩、
吕；《淮南》《太元史》《汉文选》、诗记，可云九丘。及其梓发，未
尝标异，而凡所评点，悉入化工。历官考功，与严太宰”
清汰外吏，尽斥幸媚进者。司典选，首召忠直邹元标
于戍所，一时端士如赵用贤、吴中行辈，相继弹冠。又
以副都御史出抚山东，进“《防海图说》，极言关白破，朝
鲜请贡，宜战不宜和。以少司马总督蓟、辽。议留倭使
小西飞，皆与本兵石星忤，而侃侃不阿。又督大帅董
一元乘雪捣倭巢，敌惊远遁。其剿脱巾悍卒，斩妖人
刘天绪等，皆能防变未然。历官自主事迄南京大司
马，文德武备，烂然可观。乃又虚怀自下，以成其大。尝
言“茌平孟秋，朝邑雷士桢，是吾直友；武进唐鹤征、郭
邑赵南星，是吾谅友；鄞邑余寅、麻城周弘禴，是吾多
闻友。”洎乎接引后学，无町无崖，人乐亲之。后世读其
书者，咸知有月峰先生去世，甲子一周，声称益重。郡
守张三异追祀学宫。